钦定古今图书集成/明伦汇编/闺媛典/第127卷 > 储福妻范氏
## 钦定古今图书集成/明伦汇编/闺媛典/第127卷 > 储福妻范氏

按《无锡县志》：“范氏，储福妻。洪武初，福隶燕山卫籍。建
文时，挈母韩及妻逃去。成祖即位，诏购戍卒入伍。福
在籍中，调曲靖卫，当诣京师，乃仰天哭曰：‘吾虽一介
卒伍，义不为叛逆屈’。复挈母妻以行道中，日夜泣不
辍，竟不食死。范年二十，美姿容，奉姑甚孝，每哭其夫，
辄走山谷中，发声长号，不使姑闻。贫无以自存，一日”，
浣于涧上，见旁有席草，因织席以养。姑死，居守墓旁，
年八十馀卒。既卒，席草亦不复生。土人异之，即其所
居葺为庵，名曰《崇孝》。